Hvad kan Landliggersammenslutningen i Halsnæs gøre for jeres Grundejerforening som medlem ?

Landliggersammenslutningen Halsnæs er dit talerør til politikkerne i

Halsnæs kommune og andre samarbejdspartnere der har part i de enkelte sager.

Vi har en god dialog med politikkerne i Halsnæs kommune, hvor vi har løftet flere problemstillinger.

Vi har blandt andet drøftet mega sommerhuse som i samarbejde med pressen og

Landliggerforbundet Gribskov har resulteret i en lokalplanændring, så det ikke

længere er muligt at opføre Mega sommerhuse i gamle sommerhus områder.

Af andre sager kan nævnes:

* Sikring af maksimum grænse for egenbetaling i forbindelse med kloakering.
* Etablering af pensionisters mulighed for helårsbeboelse i sommerhuset.

Meget mere på [Landliggersammenslutningen i Halsnæs Kommune (landligger-halsnaes.dk)](http://www.landligger-halsnaes.dk/)

Meget aktuelt har Landliggersammenslutningen dialog med Halsnæs Kommune omkring ny spildevandsplan 2022-2032, der er i høring til og med den 14. november 2021.

Udkast til ny spildevandsplan indeholder planer om kloakering af sommerhuse langs Roskilde Fjord og nordlige Liseleje. Hvis jeres forening har spørgsmål, vil kommunens administration meget gerne besvare spørgsmål om spildevandsplanen og dens betydning til alle interesserede grundejerforeninger.

Hvis der er interesse kommer kommunen og holder møde eller oplæg. Det er sikkert særligt relevant for de foreninger, hvor der lægges op til kloakering.

Man kan kontakte miljømedarbejder Anders Pilgaard på 29325011 eller mail anpil@halsnaes.dk og se nærmere under høringer på kommunens hjemmeside.

Som medlem af Landliggersammenslutningen vil det være muligt at løfte store som

små problemstillinger i et forum, i samarbejde med pressen og andre sammenslutninger der har en gennemslagskræft til det politiske.

For nuværende drøftes affaldsordningen, kloakering langs Roskilde Fjord, cykelstier og herudover er der ikke noget der er for småt til drøftelse.

Ring evt til undertegnede hvis der skulle være spørgsmål og som tidligere skrevet besøg vores hjemmeside.

Med venlig hilsen

Ib Thyge Christensen

Formand for Landliggersammenslutningen i Halsnæs